ESCO på skoleområdet 
Sagsfremstilling 
53.       ESCO på skoleområdet - Åbent 
  
  
SAGENS INDHOLD 
[adresse] har sammen med Siemens igangsat Fase 1, energianalysen, vedr. ESCO-projektet på 
skoleområdet. Siden Byrådets behandling af sagen og frigivelse af anlægsbevilling til Fase 1 er der imidlertid 
opstået usikkerhed om økonomien omkring de solcelleanlæg, der iflg. Fase 1-analysen er tænkt at udgøre en 
væsentlig del af grundlaget for gennemførelse af de øvrige bygningsmæssige tiltag.  
  
Der forventes først en afklaring på spørgsmålet omkring 1. marts 2014, og dermed er der på nuværende tidspunkt 
en forsinkelse i forhold til fremlæggelsen af de økonomiske beregninger, der skal danne grundlag for endelig politisk 
beslutning om igangsættelsen af det samlede ESCO-projekt. Konsekvensen er, at implementeringen, der omfatter 
detailprojektering og tilbudsindhentning og den egentlige byggeperiode, først vil kunne igangsættes omkring 
november 2014, hvorfor langt den største del af de afsatte 25 mio. kr., der er afsat i budget 2014, først vil blive brugt i
2015. 
  
VURDERING 
Usikkerheden beror på, at Energistyrelsen arbejder med ændringer i tolkning af bestemmelserne om afregning af 
solcellestrøm. Den nye bekendtgørelse, der præciserer reglerne for kommunale solcelleanlæg, har været fremlagt i 
høring, og først omkring 1. marts 2014 forventes en afklaring, der gør, at kommunerne med nogenlunde sikkerhed 
kan beregne, med hvilken energigevinst solcelleanlæggene kan bidrage i det samlede ESCO-projekt.   
  
Usikkerheden vedrører flg.: 
  
· Muligt krav om selskabsdannelse og evt. mulighed for dispensation herfra 
      Det er uklart, om der kun skal laves ét selskab for kommunens solcelleanlæg samlet, eller om der skal laves et 
selskab for hvert solcelleanlæg, og endelig om også eksisterende anlæg skal selskabsdannes. Samtidig er det 
uklart, om dispensation fra kravet om selskabsdannelse gives automatisk til alle kategorier af anlæg (anlæg, der er 
nettilsluttet før - henholdsvis efter 28. juni 2013, og solcelleanlæg ved nybyggeri). Hvis der ikke gives dispensation, 
får kommunen ikke mulighed for at anvende nettoafregningsordningen, herunder fritagelse for el-afgift, hvilket er 
væsentligt for det økonomiske rationale. Ved selskabsdannelse er der pt. ligeledes uklarhed om de økonomiske 
konsekvenser ved f.eks. fastsættelse af afregningspriser og opbygget over-/underskud.  
  
 
Byråd 
25. marts 2014 
Sagsnr. 710-2014-
5127 
Dok.nr. 710-2014-
67659 
Sagsbehandler 
DPHEJA 
  
Tidl. politisk behandling 
BY, 26.06.12, pkt. 100, BY, 31.10.13, pkt. 160 
Forventet sagsgang 
TM-U, ØK, BY 
Lovgrundlag 
  
· Bestemmelser om beskatning 
      Kommunen er skattepligtig for salg af strøm uanset selskabsdannelse.  Der er dog uafklarede spørgsmål om, 
hvordan og hvornår overskuddet fra solcelleanlæggene opgøres. 
  
· Modregning i bloktilskud 
      Kommunen modregnes i bloktilskud vedrørende salg af strøm uanset selskabsdannelse. Her er det bl.a. 
spørgsmålet, fra hvilket tidspunkt der sker modregning i bloktilskuddet. Der forventes også modregnet for 
kommunens samlede besparelse, herunder sparet el-forbrug. 
  
[adresse] har bedt BDO Kommunernes Revision om i første omgang at udarbejde ansøgninger om 
dispensation fra kravet om selskabsdannelse, så de er klar, når bekendtgørelsen træder i kraft. Dernæst vil BDO 
sammen med Siemens, straks den endelige udmelding fra Energistyrelsen foreligger, udarbejde en 
konsekvensanalyse for Favrskov Kommunes økonomi. Analysen skal forholde sig til såvel de eksisterende 
solcelleanlæg som til det skitserede ESCO-projekt, så det kan danne grundlag for en beslutning om det endelige 
ESCO-projekt. 
    
Der er i budgettet afsat 25 mio. kr. i 2014 og 20,9 mio. kr. i 2015 til fase 2. Som følge af de forsinkelser, der 
afstedkommes af de beskrevne faktorer, forventes det ikke, at det afsatte rådighedsbeløb i 2014 kan nå at blive 
anvendt. Forventningen ultimo februar er, at der i bedste fald kan foretages energirenoveringer for op til 5 mio. kr. i 
2014.  
  
ØKONOMISKE KONSEKVENSER 
Når der foreligger en afklaring af de økonomiske konsekvenser af den nye bekendtgørelse, vil Teknik og Kultur 
forelægge en revideret plan for ESCO-projektet på skoleområdet.  
  
INDSTILLING 
Teknik- og kulturdirektøren indstiller til Byrådet: 
  
1.   At orienteringen tages til efterretning. 
  
BESLUTNING 
  
Teknik- og Miljøudvalget, 6. marts 2014: 
Fraværende: Laus Pedersen, Poul Jespersen 
  
Indstilles godkendt. 
  
Økonomiudvalget, 18. marts 2014: 
Fraværende: Ingen 
  
Indstilles godkendt. 
  
  
  
Byråd, 25. marts 2014: 
Fraværende: Ingen 
  
Godkendt. 
